Roomkaas Pizza | Toortsie, Kameel en Bokbaaivygie se blog
← Eli en Moshesh
Wat maak jy met jou ou goed? →
Roomkaas Pizza	Posted on Desember 15, 2014	by Toortsie Vir jare al is ons lief om op ‘n Saterdagmiddag ‘n pizza te maak. Maar pizzabasis het meel in, en ek doen mos Banting… hoe nou gemaak?
My aangepaste resep van ‘n roomkaaspizza lyk só:
½ koppie gerasperde kaas. (Ek het sommer Gouda gebruik, maar Mozarella is seker die regte een)
Maak eers die roomkaas sag in jou menger en klits dan die eiers by. Geur met peper en knoffelpoeier.
Gooi die gerasperde kaas by en roer tot gemeng.
Oond 180ºC. Smeer oondvaste bak of spuit met Spray & Cook.
Gooi die mengsel in die bak en bak vir 17 minute.
Haal uit die oond en laat afkoel vir minstens 10 minute.
Smeer tamatiesous oor die kors.
Dan enige vulsel van jou keuse. Ek het ham, ‘n gurkin en ‘n piesang oorgegooi. (‘n Mens mag 1 piesang per dag eet, dis dan jou VOLLE koolhidraattoelating vir die dag. Ons was 2 wat geëet het, so dis maar ‘n halwe piesang op die ou end.)
Rasper kaas bo-oor. Gooi gemengde kruie oor.
Sit in oond tot die kaas gesmelt is.
Roomkaas is ‘n duur bestanddeel, ek dink ek gaan nou bietjie soek vir ‘n ander vulsel wat dalk met amandelmeel, wat ook maar duur is, gemaak word.
Al wat ek weet, dis regtig lekker. Dis ‘n sagte kors, nie soos dié wat jy in die winkel kry nie, maar dis ‘n heerlike gereg. As dit nie vir jou pizza is nie, moenie dit pizza noem nie. 😉 Noem dit roomkaas gereg.
Dit was net genoeg vir 2 mense.
A Toortsie is a small flashlight, like a torch.	View all posts by Toortsie →	This entry was posted in Banting, LCHF, Kosdinge, Verslanking and tagged Banting Pizza, Roomkaas pizza. Bookmark the permalink.	← Eli en Moshesh
14 Responses to Roomkaas Pizza
scrapydo sê:	Desember 15, 2014 om 8:57 vm	Dit lyk en klink lekker. Omdat ek alleen bly doen ek nie so baie moeite nie maar hierdie klink regtig die moeite werd
Antwoord	Toortsie sê:	Desember 15, 2014 om 9:14 vm	Nogals nie baie moeite nie.
Antwoord	Manewales sê:	Desember 15, 2014 om 9:03 vm	Njamm, dit klink heerlik. En vir ons wat koring-vry moet eet ook soos ‘n maklike pizza basis. Ek sal dit die vakansie bietjie moet uit toets 🙂
Antwoord	Toortsie sê:	Desember 15, 2014 om 9:14 vm	Dis maar net duurder as ‘n gewone pizza…
Antwoord	Werner Olivier sê:	Desember 15, 2014 om 9:14 vm	Lyk baie lekker Toortsie,maar ongelukkig vir my, lyk dit soos ‘n kandidaat vir ‘n hartaanval met al die kaas op.Ek hou van kaas ,maar kaas hou nie van my nie.
Antwoord	Toortsie sê:	Desember 15, 2014 om 9:16 vm	Ai toggie.
Antwoord	crlredelinghuys sê:	Desember 15, 2014 om 10:45 vm	Ryk en lekker!!!!
Antwoord	Toortsie sê:	Desember 15, 2014 om 12:57 nm	Netso. 🙂
Antwoord	Kameel sê:	Desember 15, 2014 om 11:45 vm	Dit klink vir my manlief is dan ook op ‘n banting “dieet.” Vra hy nie waar is sy rys en aartappels nie?
Antwoord	Toortsie sê:	Desember 15, 2014 om 12:08 nm	Hy is maklik om kos te gee. Hy eet wat hy kry. Soms is daar bietjie stysel vir hom.
Antwoord	Toortsie sê:	Desember 15, 2014 om 2:18 nm	Dankie vir 11 mense wat dit op faceboek gepost het. Ek wens ek weet wie julle is!
Antwoord	rondomtaliedraai sê:	Desember 15, 2014 om 7:16 nm	Mmmm lyk lekker LikeLike
Antwoord	Toortsie sê:	Desember 15, 2014 om 7:56 nm	Die lekker daarvan is dat jy dit kan opdollie soos jy wil. 🙂
Antwoord	Terug pieng: Ons eet steeds lekker | Toortsie, Kameel en Bokbaaivygie